Bæredygtig produktudvikling og ansvarlig virksomhedsdrift går hånd i hånd mod at blive den foretrukne leverandør af bordplader
HORN CSR Strategi
Etisk vækst & drift
HORN leverer en bred vifte af bordplader i forskelle materialer og designs. Vores hovedfokus har dog altid været, at sikre at vores løsninger har en ting til fælles:
Kvalitet -Hele vejen igennem.
Dette fokuspunkt medfører et stort ansvar, begyndende fra vores udviklingsprocesser og videre gennem værdikæden, vores produktionsmetoder, salgsprocedurer og hele vejen frem til vores produkter tages i brug af slutbrugeren.
Vores mål om at handle ansvarligt og udfordre vores sociale, miljømæssige og økonomiske kvalitet er blevet hovedelementer i HORN som brand og forretningspartner. For at opnå den bedste kvalitet, guides vi i vort arbejde af UN Global Compacts principper og bæredygtige udviklingsmål. Vores årlige Communication on Progrees kan til enhver tid tilgås på UN Global Compacts officielle site.
De væsentligste miljøbelastninger i vores forretning stammer fra vores indkøb og produktion af produkter. Dette skyldes bl.a. indkøb af råvarer som træ og sten fra hele verdenen, med dertilhørende lang fragt samt arbejdsmæssige udfordringer i oprindelsesområdet.
Det er således vores strategi og politik at:
Stille krav til leverandører og i videst muligt omfang indhente dokumentation vedr. miljø– og arbejdstagerrettigheder.
Indhente dokumentation for de kemiske stoffer, der indgår i vore produkter. Herunder, løbende at sætte krav til overholdelse af emissions- og migrationskrav heraf, samt at undgå produkter der indeholder Substances of Very High Concern (SVHC) angivet under EU’s REACH forordning (inkl. CMR-stoffer samt bandlyste stoffer (REACH Annex XVII)).
Rådgive partnere til valg af bæredygtige og certificerede produkter.
Løbende udvide den interne kollektion af bæredygtige produktløsninger.
Oprette cirkulære produkt– og genanvendelsesmuligheder.
Vi ønsker at holde en proaktivt tilgang til relevant lovning.